Foto: Reuters Buyuk Britaniyada deputatlar AQSh prezidenti Donald Trampning Birlashgan Qirollikka davlat tashrifi bekor qilinishi talab qilingan petitsiya 1,7 mln imzo to‘plagandan keyin 20 fevralda bu masala yuzasidan debat o‘tkazadilar. Shuningdek, debatlarda Tramp tashrifi qo‘llab-quvvatlangan petitsiya ham muhokama qilinadi. Bu petitsiya 100 mingdan ko‘proq imzo to‘plagan. Avvalroq Buyuk Britaniya bosh vaziri Tereza Mey Britaniya va AQSh birga ishlashda davom etishlari kerakligini aytgan va Trampning Britaniyaga kelishi taklifi kuchda qolishini tasdiqlagan.